15/10/2014 | Administración LocalMunicipal
A Laracha
Edicto SAF mes de setembro

EDICTO EXPOSICIÓN PÚBLICA APROBACIÓN DE PADRÓN FISCAL Por resolución da Alcaldía do 7 de outubro de 2014 adoptouse o seguinte acordó: A Ordenanza fiscal número 27, reguladora da taxa polo servizo de axuda no fogar, no su artigo 8.º, en redacción dada pola modificación aprobada polo Pleno do Concello en sesión de 31 de xullo de 2013, regula a creación dun padrón fiscal mensual no que se inclúan as cantidades a aboar en concepto de taxa por cada usuario do servizo. Tras da entrada en vigor da nova redacción da ordenanza citada, e tendo en conta as persoas actualmente usuarias do servizo de axuda no fogar, procede a aprobación do padrón fiscal (neste mes o correspondente ao mes de SETEMBRO de 2014, en aplicación do artigo 102.3 da Lei 58/2003, de 17 de decembro, xeral tributaria (en adiante LXT). Procede neste momento a notificación da liquidación correspondente a alta no padrón con expresión dos datos sinalados no artigo 102.2 da LXT e, en adiante, todas as persoas usuarias serán, exclusivamente, notificados colectivamente mediante a súa exposición pública durante 15 días, publicando un edito no Boletín Oficial da Provincia e no taboleiro de anuncios do Concello. En uso das atribucións conferidas polo artigo 21.1 f) da Lei 7/1985, do 2 de abril, reguladora das bases do réxime local, RESOLVO: PRIMEIRO.–Aprobar o padrón da taxa polo servizo de axuda no fogar correspondente ao mes de SETEMBRO de 2014. SEGUNDO.–Aprobar as novas altas e notificar a liquidación correspondente a alta no padrón con expresión dos datos sinalados no artigo 102.2 da Lei 58/2003, do 17 de decembro, xeral tributaria. A partires deste momento, os sucesivos padróns fiscais mensuais, de acordo co previsto no artigo 102.3 da LXT, serán notificados colectivamente mediante a súa exposición pública durante 15 días, publicando un edito no Boletín Oficial da Provincia e no taboleiro de anuncios do Concello. TERCEIRO.–Expoñer ao público o padrón aprobado, mediante a publicación de edicto no Boletín Oficial da Provincia e no taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, xeral tributaria. CUARTO.–Contra as liquidacións, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985, do 2 de abril, reguladora das bases do réxime local e no artigo 14.2 do texto refundido da Lei de facendas locais, aprobado por Real decreto lexislativo 2/2004, do 5 de marzo, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.–O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza fiscal número 27, o cobro das taxas realizarase mediante domiciliación bancaria, unha vez transcorrido o período de exposición pública. A Laracha, 7 de outubro de 2014. O alcalde José Manuel López Varela